หุ้น20พ.ค.ปิดเช้าร่วง4.84จุด
ตลาดหุ้นปิดซื้อขายภาคเช้าวันที่ 20 พ.ค.ที่ระดับ 1,072.66&nbsp; จุด ลดลง 4.84 จุด หรือ -0.45% มูลค่าการซื้อขาย 11,057.10 ล้านบาท&nbsp;&nbsp;
20 พ.ค. 2554

ตลาดหุ้นปิดซื้อขายภาคเช้าวันที่ 20 พ.ค.ที่ระดับ 1,072.66  จุด ลดลง 4.84 จุด หรือ -0.45% มูลค่าการซื้อขาย 11,057.10 ล้านบาท   
บริษัทหลักทรัพย์ (บล.)ฟิลลิป (ประเทศไทย) ระบุว่า แนวโน้มตลาดวันนี้เคลื่อนไหวในกรอบแคบๆ  ขณะที่การฟื้นตัวของดัชนีดาวโจนส์ และการกลับมาซื้อสุทธิอีกครั้งของต่างชาติวานนี้อาจช่วยหนุนบรรยากาศการลงทุนทางบวกได้บ้าง แต่เชื่อว่าดัชนีจะไปไม่ไกล เพราะยังเป็นเพียงการรีบาวด์ในแนวโน้มขาลง ขณะที่ปัจจัยลบที่ยังมีความไม่แน่นอนจากภายนอกยังปกคลุมตลาดไม่ว่าจะเป็น เรื่องการฟื้นตัวทางเศรษฐกิจของสหรัฐ หรือปัญหาหนี้สินทางยุโรปก็ตาม รวมถึงการร่วงลงของราคาน้ำมันในตลาดโลกที่อาจส่งผลต่อการเคลื่อนไหวของหุ้นกลุ่มพลังงาน ให้มีความผันผวนทางลงได้ 
กลยุทธ์การลงทุน ระยะสั้นยังควรเน้นเก็งกำไรแบบเลือกหุ้นรายตัวอิงปัจจัยภายในเป็นหลักจากอานิสงส์กิจกรรมการเลือกตั้ง ตลอดจนหุ้นที่มีข่าวรายตัว โดยมองแนวต้านอยู่ที่ 1,085-1,090 จุดและแนวรับ  1,069-1,065 จุด
ด้านบล.ดีบีเอสวิคเคอร์ส มองว่า ตลาดหุ้นไทยยังคงมีแรงหนุนจากเม็ดเงินสะพัดเลือกตั้ง และการลงทุนของภาคธุรกิจยังเดินหน้าต่อ ในช่วงนี้จึงยังให้น้ำหนักการลงทุนไปยังกลุ่มที่อิงกับอุปสงค์ในประเทศ และอุตสาหกรรมที่ให้น้ำหนักการลงทุนมากกว่าตลาด ได้แก่ กลุ่มธนาคารพาณิชย์ กลุ่มพาณิชย์  กลุ่มอาหาร  กลุ่มบันเทิงและนิคมอุตสาหกรรม 
สำหรับกลยุทธ์การลงทุน แนะนำให้เลือกซื้อหุ้นที่อิงกับอุปสงค์ในประเทศ โดยระยะสั้นดัชนีมีแนวต้าน 1,080-1,090 จุด แนวรับเก็งกำไร 1,060-1,050 จุดหากดัชนียืนเหนือ 1,080 จุดได้มีลุ้น 1,100  แต่ถ้าไม่ได้ก็มีสิทธิลงมาที่แนวรับ ดังนั้นหากการเด้งขึ้นของดัชนีในระยะสั้นไม่แรง และไม่สามารถยืนเหนือ 1,080 ก็ควรขายตามเพื่อรอซื้อที่แนวรับเก็งกำไร แต่หากยืนเหนือได้ก็ถือต่อ   5 อันดับหุ้นที่มีมูลค่าการซื้อขายสูงสุด ได้แก่ IVLมูลค่าการซื้อขาย  944.36  ล้านบาท ปิดที่ 49.75  บาท ลดลง  -1.75 บาท หรือ -3.40%  IRPC มูลค่าการซื้อขาย 743.38 ล้านบาท ปิดที่  5.80  บาท ลดลง  -0.15 บาท หรือ -2.52%  TRUE มูลค่าการซื้อขาย 585.61 ล้านบาท ปิดที่ 5.10 บาท บวก  +0.10 บาท หรือ +2.00%  KBANK มูลค่าการซื้อขาย 367.11  ล้านบาท ปิดที่ 122.00  บาท ลดลง  -2.50 บาท หรือ-2.01% CPF มูลค่าการซื้อขาย 334.07 ล้านบาท ปิดที่ 29.75 บาท ราคาไม่เปลี่ยนแปลง